text: Landið er tað fyrsta, sum ger eina mánalending á suðurpólinum á mánanum
text: #000001
text: Indar fegnast, nú tað eydnaðist einum rúmdarfari hjá landinum at lenda á mánanum (Mynd: EPA-EFE)
text: #000002
text: Tað verður sagt, at tað er sera torført at lenda á suðurpólinum á mánanum, tí yvirflatan er sera ójøvn har av øllum teimum flogsteinum, sum hava rakt mánan.
text: #000003
text: Fleiri lond hava roynt at lent har, men allar royndirnar hava miseydnast – inntil í dag.
text: #000004
text: Tí í dag hevur India skrivað rúmdarsøgu, eftir at eitt ómannað rúmdarfar hjá India lendið á suðurpólinum á mánanum um middagsleitið føroyska tíð.
text: #000005
text: Fyri seks vikum síðan byrjaði mánamissjónin, sum verður nevnd Chandrayaan-3, og í dag lendi so rúmdarmodulurin, Vikram, á mánanum.
text: #000006
text: Hetta merkir, at India nú er fjórða landið, sum hevur megnað at lent á mánanum. Hini londini eru USA, Kina og Sovjettsamveldið.
text: #000007
text: Fyri nøkrum døgum síðan royndi Russland eisini at lenda við einum rúmdarfari, Luna-25, á suðurpólinum á mánanum, men royndin miseydnaðist, tá ómannaða rúmdarferjan rendi niður á mánan.
text: #000008
text: Endamálið hjá India at lenda á suðurpólinum á mánanum er at finna útav, um nokk av vatni er har. Er tað tað, so kann tað hava týdning fyri framtíðar gransking av rúmdini, skrivar DR.
text: #000009
text: Tað er enn dýrt at flúgva til mánan, og mett verður, at hendan ferðin hevur kostað 503 milliónir krónur.
text: #000010
text: India hevur tíggjufaldað innflutningin av russiskari olju
text: #000012